title: Chineceu
text: Iste articlo tracta sobre o concepto botanico de chineceu. Pa atros usos d'a palabra chineceu, se veiga Chineceu (desambigación).
  
  O chineceu (pronunciau /tʃine'θew/ (AFI)) ye o conchunto d'as partes reproductivas femeninas en as flors d'as plantas anchiospermas. O chineceu ye o quarto y más distal d'os verticilos d'a flor, y en chunto con l'androceu, uno d'es dos consideraus fértils.
  
  A la practica, o chineceu ye formau basicament de o pistilo, anque muitas especies vechetals en tienen más d'uno por cada flor, por o qual un chineceu puede estar formau por uno u más d'un pistilo. O pistilo ye feito de carpelos, unas fuellas modificadas que son capables de fer ovulos vechetals por l'interior, y os carpelos pueden estar soldaus entre se (formando un chineceu gamocarpelar u sincarpico) u libres (chineceu dialicarpelar u apocarpico).
  
  Etimolochía 
  
  A palabra chineceu ye un cultismo d'uso scientifico, formau a partir d'o latín <GYNAECĒUM,  dende o griego <γυναικεῖον, "gynaikeîon", que ye como se deciba la parte d'a casa reservada pa las mullers en l'Antiga Grecia.
  
  Se veiga tamién 
  
  Androceu.
  Estambre.
  Filamento.
  Antera.
  Verticilo.
  Nomofilo.
  
  Referencias 
  
  Morfolochía d'a flor
  Terminolochía botanica